Държавен вестник, бр. 67, 2010 г., стр. 41

БРОЙ  67	
Д Ъ Р Ж А В Е Н  В Е С Т Н И К 	
СТР.  41  
(2) Тази наредба не се прилага за подбора 
на военнослужещи и цивилни служители за 
заемане на длъжностите по чл. 69, ал. 2 от Пра­
вилника за прилагане на Закона за отбраната 
и въоръжените сили на Република България 
(ППЗОВСРБ).
Чл. 2. (1) Подборът за назначаване на 
длъжности по чл. 1, ал. 1 се осъществява 
чрез конкурс по документи и събеседване от 
Комисия за подбор, назначена със заповед на 
министъра на отбраната. 
(2) Подборът по ал. 1 се осъществява по 
следния ред:
1. обявяване на конкурс за вакантни длъж­
ности в задграничните представителства на 
Република България, щабове или органи на 
международни организации и на други меж­
дународни инициативи и на изискванията за 
заемането им със заповед на министъра на 
отбраната;
2. кандидатстване и допускане до участие 
в конкурса;
3. предварителна оценка по документи на 
професионалната и чуждоезиковата подготовка 
на кандидатите и събеседване с тях;
4. класиране на кандидатите.
Чл. 3. Военнослужещите и цивилните слу­
жители от Министерството на отбраната, струк­
турите на пряко подчинение на министъра на 
отбраната и от Българската армия, определени 
за назначаване на длъжностите по чл. 1, се 
командироват дългосрочно със заповед на ми­
нистъра на отбраната при условията и по реда 
на Наредбата за дългосрочните командировки в 
чужбина, приета с ПМС № 252 от 2000 г. (обн., 
ДВ, бр. 100 от 2000 г.; доп., бр. 25 от 2010 г.) 
или на Наредбата за командировъчните сред­
ства при задграничен мандат, приета с ПМС 
№ 188 от 2008 г. (обн., ДВ, бр. 70 от 2008 г.; 
доп., бр. 40 от 2010 г.).
Г л а в а  в т о р а
УСЛОВИЯ И РЕД ЗА ПОДБОР
Чл. 4. (1) Военнослужещите се допускат до 
участие в конкурс за заемане на длъжности в 
задграничните представителства на Република 
България, щабове или органи на международни 
организации и на други международни иници­
ативи при следните условия:
1. да отговарят на изискванията за заемане 
на длъжността;
2. да притежават изискващото се военно 
звание за длъжността, посочено в заповедта 
на министъра на отбраната за обявяване на 
конкурса;
3. да не изтърпяват дисциплинарно наказа­
ние по чл. 244, т. 4 – 6 ЗОВСРБ към датата на 
подаване на рапорта;
4. да не навършват пределна възраст за 
изискващото се за длъжността военно звание 
по-рано от 3 години след изтичане на срока за 
заемане на длъжността. 
(2) Цивилните служители от структурите 
на Министерството на отбраната, структурите 
на пряко подчинение на министъра на отбра­
ната и от Българската армия  се допускат до 
кандидатстване за заемане на длъжности в 
задграничните представителства на Република 
България, щабове или органи на международни 
организации и на други международни иници­
ативи при следните условия: 
1. да отговарят на изискванията за заемане 
на длъжността;
2. да не изтърпяват дисциплинарно наказание 
по чл. 188, т. 2 от Кодекса на труда и чл. 90, 
ал. 1, т. 3 и 4 от Закона за държавния служител 
към датата на подаване на заявлението;
3. да не придобиват право на пенсия за 
осигурителен стаж и възраст по-рано от 3 
години след изтичане на срока за заемане на 
длъжността.
(3) Кандидатите, които вече са заемали 
веднъж длъжност в задграничните представи­
телства на Република България и/или в щабове 
или органи на международни организации и на 
други международни инициативи, се допускат до 
участие в конкурса, ако към момента на назна­
чаване на длъжността, за която кандидатстват 
(очакваната дата на заемане на длъжността), е 
изминал срок не по-кратък от срока на заемане 
на предходната такава длъжност, на която са 
били назначени, но не по-малко от 3 години.
(4) Кандидатите, които вече са заемали два 
пъти длъжности в задграничните представи­
телства на Република България, в щабове или 
органи на международни организации и на други 
международни инициативи, не се допускат до 
участие в конкурса.
(5) При условие че няма кандидати, отго­
варящи на условията на ал. 1 и 2, се допускат 
кандидати, които не са изпълнили условието 
на ал. 3, и/или такива по ал. 4, както и кан­
дидати, които не са изпълнили условието на 
ал. 1, т. 4 или ал. 2, т. 3.
Чл. 5. (1) Структурата по управление на 
човешките ресурси към министъра на отбра­
ната изготвя проекта на заповед на министъра 
на отбраната по чл. 1 с приложен към нея 
„Списък на вакантните длъжности за заемане 
от военнослужещи и цивилни служители от 
Министерството на отбраната, структурите на 
пряко подчинение на министъра на отбраната 
и на Българската армия“ своевременно преди 
очакваната дата на заемане на длъжността 
(длъжностите).
(2) В списъка по ал. 1 за всяка длъжност 
се посочва: 
1. държава, град, щаб или орган на между­
народната организация; 
2. наименование на длъжността;